राजधानी एक्सप्रेस से टकराई जीप, चालक मरा  
चौकीदार रहित फाटक पर एक बोलेरो जीप के नई दिल्ली-गुवाहाटी राजधानी एक्सप्रेस ट्रेन की चपेट में आने से जीप चालक की मौत हो गई।
कटिहार रेलवे स्टेशन से करीब 20 किलोमीटर दूर एक चौकीदार रहित फाटक पर गुरुवार सुबह एक बोलेरो जीप के नई दिल्ली-गुवाहाटी राजधानी एक्सप्रेस ट्रेन की चपेट में आ जाने से जीप चालक की मौत हो गई।  पूर्व मध्य रेलवे के मुख्य जन संपर्क पदाधिकारी दिलीप कुमार ने बताया कि कटिहार रेलवे स्टेशन से करीब 20 किलोमीटर की दूरी पर फाटक पर एक जीप के नई दिल्ली-गुवाहाटी राजधानी एक्सप्रेस ट्रेन की चपेट में आ जाने से जीप चालक की मौत हो गई। उन्होने बताया कि मृतक की पहचान तत्काल नहीं हो पाई है।  दिलीप ने बताया कि दुर्घटना के बाद राजधानी एक्सप्रेस अपनी आगे की यात्रा के लिये रवाना हो गई। इस घटना से नाराज स्थानीय लोगों ने बाद में रेल यातायात को बाधित कर दिया। उन्होंने बताया कि घटनास्थल पर स्थानीय लोगों के प्रदर्शन से अन्य ट्रेनों का परिचालन बाधित हो गया है।